Phyllis Logan. Phyllis Logan (1956-yil 11-yanvarda tugʻilgan)— shotlandiyalik aktrisa, "Lovejoy" (1986—1993) filmidagi Ledi Jeyn Felsem va "Downton Abbeydagi" (2010—2015) Xyuz xonim rollari bilan tanilgan. U 1983-yilda "Another Time, Another Place" filmi uchun „ Eng istiqbolli yangi aktrisa“ nominatsiyasida BAFTA mukofotini qoʻlga kiritgan. Uning boshqa filmlariga "Secrets & Lies" (1996), "Shooting Fish" (1997) "Downton Abbey" (2019) va "Misbehavior" (2020) kiradi. Yoshligi. Uning otasi Devid Rolls-Royce muhandisi va kasaba uyushmasi rahbari boʻlgan. Phyllis oilasining eng kichigi boʻlib, akasi va opasi bor. Uning otasi u dramatik maktabda oʻqib yurganida 59 yoshida vafot etgan. Taʼlim. Logan Peyslida tugʻilgan va Jonstonda oʻsgan. Jonston oʻrta maktabida taʼlim olgan. U Glazgodagi Shotlandiya Qirollik musiqa va drama akademiyasida tahsil olgan. Akademiyani 1977-yilda Jeyms Bridi oltin medali bilan tamomlagan. Faoliyati. Oʻqishni tugatgach, u Dundee Repertory Theatrega ishga kirgan. U 1979-yilda Edinburgga teatrda ishlash uchun koʻchib kelgan. Phyllis Shotlandiya televideniyesida ham muntazam ishlagan. "“The White Bird Passes" " filmida u birinchi marta yozuvchi-rejissyor Maykl Radford bilan uchrashgan. Phyllis suratga tushgan birinchi badiiy filmi „ "Another Time,Another Palace“" (1983) filmi boʻlgan. Film uchun u Taormina kinofestivalida eng yaxshi aktrisa uchun Oltin mukofotni va 1983-yilda eng yaxshi aktrisa uchun Evening Standard mukofotini qoʻlga kiritgan. "Downton Abbeyda" filmidagi uy bekasi Xyuz xonim roli unga mashurlik keltirgan. Logan sakkiz yil davomida Ian McShane bilan birgalikda "Lovejoyning" 50 ga yaqin epizodlarida Lady Jane Felsham rolini oʻynagan. RadioTimes.com (Radio Times rasmiy veb-sayti) tomonidan oʻtkazilgan soʻrovga koʻra uning Downton Downton Abbey filmidagi qahramoni Missis Xyuz eng yaxshi Downton Abbey qahramoni deb topilgan. Shaxsiy hayoti. Logan 1994-yilda „ Love and Reason"“" mini-serialida tanishgan aktyor Kevin McNallyga turmushga chiqgan. Ularning Devid ismli oʻgʻli bor (1996-yilda tugʻilgan). Phyllis oilasi bilan Chisvikda yashaydi. U demans bilan ogʻrigan bemorlarni qoʻllab-quvvatlovchi bir nechta xayriya tashkilotlarini qoʻllab-quvvatlaydi.